《余杜门兀坐三年壬申六月九日出吊平望归途阻》
宋代·周南

地借沮龙宅，隄横海蜃楼。
马蹄翻震雹，沙觜更生洲。
云壑悬绳渡，天风激箭抽。
湿霖平衍沃，暗井灭夫沟。
蹴起争桥齿，撺来似海鰌。
浪花将岸颭，塔影听桴浮。
却忆衔枚地，曾驱缟练舟。
谩云天设险，岂是水为柔。
无事人千古，逃荣茗一瓯。
川灵工阅世，翻覆几时休。